מיכאיל יפימוביץ' מדבדב

**מִיכַאִיל יֶפִימוֹבִיץ' מֶדְבֵדֶב** (ברוסית: **Михаил Ефимович Медведев**; נולד בשם **מֵאיר חיימוביץ' ברנשטיין**; 8 ביולי (לפי הלוח הגרגוריאני: 20 ביולי) 1858 רקיטנויה – 1 באוגוסט (לפי הלוח הגרגוריאני: 8 באוגוסט) 1925 סראטוב) היה זמר אופרה רוסי (טנור) ומורה לפיתוח קול. נודע בכישרונו הדרמטי ובביצועיו ברפרטואר הרוסי והאירופי, ונמנה עם הזמרים הראשונים מן האימפריה הרוסית שזכו להכרה בינלאומית.

## ביוגרפיה
נולד בשנת 1858 בכפר רקיטנויה , מחוז קייב (אז בתחומי ברית המועצות כיום באוקראינה), אביו רבי חיים שימש כרב וכחזן בעירו. ולאחר מכן עבר עם אביו להתגורר בעיירה וורונקה (װאָראָנקאָ) . שם החל מֵאיר בקשרי ידידות ארוכי־שנים עם הסופר שלום עליכם, שהקדיש לו פרק שלם בספרו "מִן הַיָּרִיד", שכותרתו "מֵאיר ממֶדְוֶדֶבְקָה".

מאיר ניחן מילדותו בקול יוצא־דופן וגילה נטייה חזקה לנגינה וללימוד מוזיקה. אביו התנגד לכך שיהיה חזן, אולם מאיר לא נטה ללימודים אחרים, והחל לשמש כ"" אצל החזנים ירוחם הקטן וניסן ספיבק. אביו השיא לו אישה מעירו רקיטנויה. שר במקהלת אביו, והתפרסם שמו ושר אצל החזן שמואל פוליצוק בבית המדרש של חסידי טולנה בעיר בילה צרקווה. שם התיידד עם החזן פנחס מינקובסקי. ולזמן קצר היה בעיירה ריבינקה, ושם פגש את סאם קסטין , ורדפוהו משם.

מאיר פנה לשאול בעצתו של האדמו"ר רבי דוד מטולנה היכן ראוי לו להשתלם במוזיקה, והרבי שלחו ללמוד אצל ניסן ספיבק, באומרו: "ירא שמים הוא ניסי, ובביתו לא יתחמץ מאיר'ל". בעקבות זאת נסע ללמוד אצל החזן בקישינוב.

בקישינוב בא לעזרתו דודו, נחום יסנוגורודסקי, פזמונאי ועיתונאי ידוע בקייב. באמצעות קשריו סייע לקבלתו של מאיר ללימודי שירה בבית הספר למוזיקה בקייב, שם החל ללמוד בהיותו בן שבע־עשרה.

בשנת 1878 הגיע לקייב ניקולאי רובינשטיין מנהל הקונסרבטוריון של מוסקבה, כדי לגייס תלמידים. הוא התרשם מאוד מכישרונו של מאיר והזמינו למוסקבה ללימודים. כדי לקדם את הקריירה שלו, שינה מאיר (כמקובל אצל יהודים רבים באותה תקופה) את שמו. הוא בחר בשם מיכאיל יפימוביץ׳ מדבדב, ואת שם המשפחה קבע על־פי שמה של אחת העיירות שבהן התגוררה משפחתו בעבר – מדבדבקה. שפות אמו של מאיר היו יידיש ואוקראינית, ולפיכך בראשית דרכו שר ברוסית במבטא זר (וכן למד משחק בימתי אצל אמן התיאטרון המאלי).

אחד האירועים המרכזיים בתקופת לימודיו היה השתתפותו במרץ 1879 בתיאטרון מאלי במוסקבה בהדרכת פיוטר איליץ' צ'ייקובסקי את תפקיד לנסקי באופרה יבגני אונייגין, ההפקה הראשונה של אופרה זו, וביצע אותו בבכורת ההפקה הסטודנטיאלית, כאחד המבצעים הראשונים של התפקיד. באותה תקופה המשיך ללמוד בקונסרבטוריון במקביל לעבודתו בתיאטרון.

לאחר שסיים את לימודיו בשנת 1881 שב לעירו קייב ושם זכה במהרה לפופולריות רבה. ערך את הופעת הבכורה שלו בתפקיד סובינין באופרה "החיים למען הצאר" מאת מיכאיל גלינקה, במסגרת האופרה הפרטית של א' סטוב בקייב (1881–1882).

לאחר הופעות בערי פרובינציה שונות (ובהן אודסה), הצטרף כסולן לתיאטרון הבולשוי במוסקבה לעונה אחת (1885–1886), ולאחר מכן הופיע גם בתיאטרון מרינסקי (1891–1892). בהמשך חזר בעיקר לבמות הפרובינציה, לעיתים גם כמנהל להקות אופרה נודדות. וכן בערים רבות נוספות ובהן חרקוב, אזור הקווקז וערים לאורך נהר הוולגה. רפרטואר התפקידים שלו היה רחב וכלל בין היתר את אותלו, ופאוסט. בסך הכול כלל רפרטוארו כשלושים תפקידים ראשיים מן הרפרטואר האופראי העולמי.

עם זאת, הצלחתו הגדולה ביותר והפרסום הבין־לאומי שלו באו לו בתפקיד הרמן באופרה "פיק דאם" מאת צ'ייקובסקי. באחת ההופעות בקייב עלה צ'ייקובסקי לבמה יחד עם מדבדב לאחר מחיאות הכפיים של הקהל, והעניק לו את תווי האופרה וכן שעון זהב שעליו הקדשה: "לטוב שבגרמנים".

לאחר מכן עזב את התיאטראות הממלכתיים והחל להופיע במסגרת להקות אופרה פרטיות, ובהן גם כאלה שעמד בראשן. במסגרת זו הופיע בערים רבות באזור הוולגה, באוקראינה ובדרום רוסיה, ובהן חרקיב, אודסה, קאזאן, טביליסי, וורונז', יקטרינבורג, סראטוב ורוסטוב על הדון.

בשנים 1898–1900 ערך מסע קונצרטים מצליח בצפון אמריקה, (ניו יורק, פילדלפיה, בוסטון ושיקגו) ובקנדה (מונטריאול וקוויבק), וב־1901 ארגן להקת אופרה לסיבובי הופעות נוספים.

בנוסף לפעילותו הבימתית עסק בהוראת פיתוח קול. החל ללמד בבית הספר למוזיקה ולדרמה של החברה הפילהרמונית במוסקבה (ומשנת 1903 כפרופסור), ובקייב ייסד קורסים גבוהים למוזיקה ולדרמה. משנת 1907 לימד בכיתת פיתוח קול בבית הספר לתיאטרון ברוסטוב על הדון, בניהול הפסנתרן מיכאיל פרסמן, שלימים היה עמיתו בקונסרבטוריון של סראטוב. ובין תלמידיו נמנו לידיה רוסלנובה.

חי עד מותו בעיר סראטוב, ומת מהתקף לב לאחר קונצרט, ב-8 באוגוסט 1925. נקבר בבית העלמין היהודי בסראטוב. קברו השתמר.

## יצירתו
מדבדב נחשב לזמר בעל יכולת מוזיקלית ודרמטית משולבת. בין התפקידים המזוהים עמו: לנסקי ("יבגני אונייגין"), הרמן ("פיקובאיה דאמה" – תפקיד שרבים ראו בו את שיאו האמנותי), אותלו (ורדי), וכן תפקידים ברפרטואר הצרפתי והאיטלקי.

ארכיונו שמור במוזיאון צ'ייקובסק בקלין.

## פעילות פדגוגית
בראשית המאה ה-20 לימד במסגרות שונות בקייב ובמוסקבה; משנת 1912 ועד פטירתו לימד בקונסרבטוריון של סראטוב, ונטל חלק ביוזמות להקמת פעילות אופראית קבועה בעיר.

## הקלטות
הקליט תקליטי גרמופון בראשית המאה ה־20 (בין היתר עבור Columbia, ובהמשך גם מסגרות נוספות).

## קשרים ספרותיים
היה לו קשר ידידותי עם שלום עליכם, שהקדיש לו פרק ביצירתו האוטוביוגרפית "פונעם יאריד" ("Funem yarid"), המכונה באנגלית *From the Fair* – פרק הנודע בשם "Meer from Medvedevka".

## משפחתו
אביו, רבי חיים, היה רב העיר רקיטנויה. אמו הייתה לבית יסנוגורודסקי, אחותו של נחום יסנוגורודסקי.

נישא אשה מעיר רקיטנויה, ולהם בן אחד. נתגרש.
*אחיו, רבי יחיאל, שימש כשוחט בעיר ריבינקה.
*אחיו, אברהם, היה חזן ובעל תפילה.

נישא שנית לאשה רות, ומהם:
*בנו, יעקב מדבדיב, היה חזן וזמר פולקלור, והקליט הקלטות רבות של שירים וניגונים.

## לקריאה נוספת
* פנחס מינקובסקי, 'קונצרטים לשירי עם', ⁨⁨העולם⁩, 5 אפריל 1911⁩
* אברהם מאיר טאייץ, 'מעדװעדיעװ בן מעדװעדיעוו' די חזנים וועלט⁩, 1 מרץ 1938⁩⁩ 

## הערות שוליים

קטגוריה:זמרי טנור
קטגוריה:זמרי אופרה רוסים
קטגוריה:מורים למוזיקה
קטגוריה:בוגרי הקונסרבטוריון של מוסקבה
קטגוריה:ילידי 1858
קטגוריה:נפטרים ב-1925